ליגת האלופות לחירשים באירופה

ליגת האלופות לחירשים באירופה (DCL) היא תחרות ספורט שנתית רב-לאומית באירופה של מועדוני כדורגל ושל מועדוני קטרגל (כדורגל אולמות), אחרי שהתחרו ביניהם בתחרויות לאומיות, וכל שחקניהם הם חירשים וכבדי שמיעה. התחרויות השנתיות למועדוני הכדורגל ולמועדוני הקטרגל נערכות במועדים שונים, ומקור השם הוא בליגת האלופות של אופ"א.

 היסטוריה 
בעקבות הסיקור הרב בתקשורת של ליגת האלופות באירופה, היה לחירשים חזון להקים ליגת אלופות מקבילה למועדוני הכדורגל של החירשים. כשארמין דורפשמיד ותומאס קרמר ממועדון שטוטגרט בגרמניה היו צעירים, הם דיברו על מיזם DCL, משום ששטוטגרט היה באופן קבוע המועדון החירש החזק והמוביל בליגה הגרמנית. הם רצו לשדרג את שטוטגרט מליגה מקומית לתחרויות אירופאיות מול מועדונים חזקים אחרים, כדי למצוא את מועדון הכדורגל החירש החזק באירופה. עקב היעדר אינטרנט, ואי זמינותו של טלפון וידאו, הם התקשו למצוא מועדונים אירופיים אחרים.

במשחקיהם באולימפיאדת החירשים, באליפויות העולם ובטורנירים בינלאומיים, הם הצליחו ליצור קשרים חדשים עם אוהדי כדורגל ממדינות אחרות. כך נסע קרמר לאנגליה בשנת 2006 ודיבר עם ממנוס קוסטי ואחיו הצעיר מריוס. בחורף 2007 ביקר בגרמניה מריוס קוסטי עם חבריו, והודיע כי המועדון האנגלי סנט ג'ון, מועדון מוביל באנגליה, החליט לארח בלונדון את "ליגת האלופים החרשים" בקיץ 2008. באוגוסט 2008 השתתפו שמונה מועדונים בתחרות DCL הראשונה: סנט ג'ון מהממלכה המאוחדת; פולהאם מהממלכה המאוחדת; שטוטגרט; ספורט גלובן מאורהוס, דנמרק; סנט וינסנט מדבלין, אירלנד; פריז מצרפת; חרס מספרד, ודובניה מדנמרק. הקבוצה שזכתה הייתה ספורט גלובן.

בשנת 2009 אירחה שטוטגרט את הליגה השנייה, ב-2010 קיבלה מדריד מספרד את אירוח הליגה השלישית, ב-2011 אירחה קרלסרוהה הגרמנית את הליגה הרביעית, וב-2012 אירחה אתונה היוונית את הליגה החמישית. אחרי הצלחת הארגון של ליגת הכדורגל, נפתחה גם ליגת הקטרגל בשנת 2013, ובשנה זו החל ייצוג ישראלי. מועדון "אריות חיפה" נרשם לליגה, וזו הייתה פעם ראשונה שמועדון ולא נבחרת לאומית ייצג את ישראל בתחרות. המשחקים נמשכו 20 דקות, והתקיימו כולם באותו יום, כולל הגמר. אריות חיפה שיחקו באותו בית עם אאוגסבורג הגרמנית (0–0), ארברו השוודית (הפסידו 0–2), שרלרואה הבלגית (הפסידו 1–2) וניצחו את סנט ג'ון האנגלית (2–0).

באותה שנה מועדון אלניה הרוסי הגיע עד למקום השלישי בטורניר.

בשנת 2014 קבעה DCL את ליגת האלופות האירופאית בקטרגל, אליה יזומנו המועדונים האלופים במדינותיהם. כל מדינה שקיימים בה עד 15 מועדונים, תשלח נציג אחד. מדינה מ-16 מועדונים עד 30, תשלח 2 נציגים. מדינה מעל 30 מועדונים, תשלח 3 נציגים. מדינה שמארחת טורניר, תשלח את האלופה שלה ואת המועדון המארח.

משנת 2014 מתנהלת ליגת האלופות בקטרגל עם 24 קבוצות גברים ו-12 קבוצות נשים. אצל הגברים, מחולקות הקבוצות ל-6 בתים עם 4 קבוצות בכל בית. משך המשחק התארך ל-40 דקות בשתי מחציות. כל משחקי הבית נערכים באותו יום, והקבוצות משחקות כל ארבע-חמש שעות. מהבתים עולות הקבוצות למשחקי הגמר, והמודחות יורדות למשחקי דירוג על מקומותיהן בליגה, המקנים להן דירוג גבוה בשיבוצן בהגרלות לשנים הבאות. משחקי ההכרעה משודרים בשידור חי ביוטיוב, ומאפשרים לצופים לצפות במשחקים בזמן אמת.

בשנים 2014 ו-2015 ויתר המועדון הישראלי "זאבי יהוד" (שזכה בדאבל) על השתתפותו בליגת האלופות מסיבות כלכליות. אריות חיפה שהיו במקום שלישי ב-2015 אחרי "דולפיני אשדוד", הצליחו להגיע לליגת האלופות באמצעות תרומות וחסויות. בשנת 2016 הצליחו דולפיני אשדוד לגייס 80,000 ש"ח עבור נסיעתם לליגת האלופות שנערכה באייאמונטה בספרד, והוגרלו לבית עם ולבה, דיסלדורף ו. ברבע הגמר באייאמונטה הפסידה אשדוד לאוסלו 0:1, שהפסידה בגמר לוולבה 5:2. בשנת 2017 הגיעו דולפיני אשדוד למקום שלישי בליגת האלופות שנערכה בסביליה בספרד. בינואר 2020 השתתף ואליד מאיחוד האמירויות הערביות במועדון חיפה שהגיע למקום רביעי. ראיינה אותו אשת המדיה מוריה אלמקיאס, שהשתתפה בתחרות מיס ומר עולם החירשים בדרום אפריקה ביולי 2019.

בתחרות הראשונה של ליגת האלופות בקטרגל לצעירים עד גיל 21 שנערכה באוקטובר 2017, זכו "זאבוני יהוד" במקום 12, ודולפיני אשדוד זכו במקום עשירי מתוך 16. בשנת 2018 הגיעו זאבוני יהוד למקום שישי מתוך שמונה, אחרי שזכו בראשות הבית.

 תוצאות 
 קטרגל גברים, ויג'באנו, 21–25 בינואר 2020 
 בית א'  ניצחונות  תיקו  הפסדים  נקודות  דולפיני אשדוד  3  0  0  9  יונייטד  2  0  1  6  שרלרואה  1  0  2  3  סלובודה  0  0  3  0 21 בינואר  9:00  אשדוד – סלובודה  0:4 21 בינואר  10:00  שרלרואה – יונייטד  6:1 21 בינואר  14:00  יונייטד – אשדוד  2:1 21 בינואר  15:00  סלובודה – שרלרואה  4:3 22 בינואר  9:00  אשדוד – שרלרואה  1:5 22 בינואר  10:00  סלובודה – יונייטד  3:2
 בית ב'  ניצחונות  תיקו  הפסדים  נקודות  פוטנצה  3  0  0  9  גרנדה  1  1  1  4  ויקינג  1  1  1  4  אולדוז באקו  0  0  3  0
 בית ג'  ניצחונות  תיקו  הפסדים  נקודות  פריז  2  0  1  6  אריות חיפה  2  0  1  6  קרגוייבץ  2  0  1  6  בודפשט  0  0  3  0 21 בינואר  9:00  חיפה – קרגוייבץ  1:6 21 בינואר  10:00  פריז – בודפשט  1:9 21 בינואר  14:00  בודפשט – חיפה  3:1 21 בינואר  15:00  קרגוייבץ – פריז  2:3 22 בינואר  9:00  חיפה – פריז  4:3 22 בינואר  10:00  קרגוייבץ – בודפשט  2:5
 בית ד'  ניצחונות  תיקו  הפסדים  נקודות  ולבה  2  0  1  6  בארנט  1  1  1  4  ויטרי  1  1  1  4  אגודת החרשים הפורטוגזית  1  0  2  3
 בית ה'  ניצחונות  תיקו  הפסדים  נקודות  קרלסרוהה  3  0  0  9  סטוקהולם  2  0  1  6  גלאזגו  1  0  2  3  ויטקוביצה  0  0  3  0
 בית ו'  ניצחונות  תיקו  הפסדים  נקודות  סופיה  2  1  0  7  גטבורג  2  0  1  6  טימישוארה  1  1  1  4  קרקוב  0  0  3  0

 קטרגל נשים, ויג'באנו, 23–25 בינואר 2020 
 בית א'  ניצחונות  תיקו  הפסדים  נקודות  ורשה  2  1  0  7  אסן  2  0  1  6  ברמינגהאם  1  1  1  4  פריז  0  0  3  0
 בית ב'  ניצחונות  תיקו  הפסדים  נקודות  שטוטגרט  3  0  0  9  אלטאטורה  2  0  1  6  סן בנדטו דל טרונטו  1  0  2  3  טרונדהיים  0  0  3  0
 בית ג'  ניצחונות  תיקו  הפסדים  נקודות  דונצ'סטר  2  0  0  6  דרזדן  1  0  1  3  גנואה  0  0  2 (טכני)  0
 בית ד'  ניצחונות  תיקו  הפסדים  נקודות  סטוקהולם  1  1  0  4  פרייבורג  1  1  0  4  טולוז  0  0  2  0

 קטרגל צעירים, ורשה, 3–5 באוקטובר 2019 
קבוצת "זאבונים" ממועדון ספורט חירשים יהוד-מונוסון זכתה במקום תשיעי מתוך 14.

 קטרגל גברים, שטוטגרט, 2–6 בינואר 2019 
דירוג המועדונים בסיום הליגה: 1. דולפיני אשדוד, 2. ריאל סולו (איטליה), 3. פוטנצה (איטליה), 14. כרישי אשדוד ראשון לציון (קבוצת בת של דולפיני אשדוד), מתוך 20.

 קטרגל, אלקלה דה אנארס, 29 בינואר–3 בפברואר 2018 
התחרו עשרים מועדוני גברים ועשרה מועדוני נשים.

 קטרגל גברים, גוודלחרה, 5–10 בפברואר 2024 
הטורניר החל ב-5 בפברואר 2024 בגוודלחרה עם עשרים קבוצות בחמישה בתים.

בסיום הטורניר, זכה שוער אשדוד, שפיר חפיף, בתואר השוער הטוב ביותר. בתואר השחקן הטוב ביותר זכה שחקן אשדוד, ריי ולדימיר.

תוצאות הטורניר:

 ראו גם 
 ארגון הספורט של החרשים בישראל

 קישורים חיצוניים 


 הערות שוליים 

קטגוריה:תחרויות כדורגל באירופה
קטגוריה:תחרויות כדורגל בין-לאומיות למועדונים
קטגוריה:לקויות שמיעה